Glemt margarine på et tændt komfur udviklede sig til en mindre brand syd for Aalborg.

En ældre kvinde på Flamstedvej i Haals syd for Aalborg måtte i formiddag ved 10.30-tiden tilkalde brandvæsenet. Det skyldtes, at hun havde glemt noget margarine i en gryde på et tændt komfur, hvilket udviklede sig til en mindre brand. - Hun havde selv forsøgt at slukke branden med et vådt klæde, men ilden fik alligevel fat i emhætte og overskabe, forklarer indsatsleder hos Nordjyllands Beredskab, Nils Eltzholtz. Han fortæller, at den ældre kvinde ikke er komme noget til, men at køkken, gangen og spisestuen er noget røgfyldt efter branden, som hurtigt blev slukket af de tilkaldte brandfolk.